Προσδιορισμός της θερμοχωρητικότητας τυπικών κτιριακών κατασκευών στην Ελλάδα. Εκτίμηση της συνεισφοράς στην ενεργειακή απόδοση των κτιρίων.:
Creators: name: Πολύζος, Στέφανος Ευάγγελου
Publisher: name: Aristotle University of Thessaloniki
Year: 2013
Subjects: Θερμοχωρητικότητα
Θερμική μάζα
Κ.Εν.Α.Κ.
Heat capacity
Thermal mass
E.P.B.D.

description: Η παρούσα διπλωματική εργασία αποτελεί μία προσπάθεια προσδιορισμού της θερμοχωρητικότητας τυπικών κτηριακών κατασκευών στην Ελλάδα. Η έννοια της θερμοχωρητικότητας εισάγεται για πρώτη φορά από τον Κ.Εν.Α.Κ. (Κανονισμός Ενεργειακής Απόδοσης Κτηρίων) και αναφέρεται στην ικανότητα αποθήκευσης θερμότητας στη μάζα των κτηρίων. Σκοπός της εργασίας είναι να διερευνήσει την πιθανή ύπαρξη διαφοράς ανάμεσα στις εφαρμοζόμενες τιμές θερμοχωρητικότητας από τα ευρωπαϊκά πρότυπα και τις αναλυτικώς υπολογισμένες τιμές της για τα ελληνικά κτήρια και έπειτα η εκτίμηση της συνεισφοράς του μεγέθους της θερμοχωρητικότητας στην ενεργειακή απόδοση των κτηρίων. Αρχικά, πραγματοποιείται αναφορά στην εφαρμοζόμενη μηνιαία μέθοδο υπολογισμού της ενεργειακής απόδοσης κτηρίων μαζί με τις εξισώσεις ενεργειακού ισοζυγίου που συνοδεύουν τη μέθοδο και χρησιμοποιούνται για την εκτίμηση των κτηριακών ενεργειακών απαιτήσεων σε θέρμανση και ψύξη. Ο υπολογισμός της αναλυτικής τιμής της θερμοχωρητικότητας πραγματοποιείται ακολουθώντας λεπτομερή ανάλυση όλων των επιμέρους δομικών στοιχείων, λαμβάνοντας υπόψη τις περιπτώσεις η θερμομονωτική στρώση να είναι τοποθετημένη εξωτερικά, στον πυρήνα ή εσωτερικά στα δομικά στοιχεία που έρχονται σε άμεση επαφή με τον εξωτερικό αέρα. Έπειτα, για τα κτήρια πολυκατοικίας και μονοκατοικίας με χρήση κατοικιών αντίστοιχα, γίνεται υπολογισμός της συνολικής τιμής ανηγμένης θερμοχωρητικότητας τους και εκτίμηση της ενεργειακής τους απόδοσης για τις τέσσερις κλιματικές ζώνες της Ελλάδας μέσω της διαδικασίας προσομοίωσης των κτηρίων στο λογισμικό ΤΕΕ-ΚΕΝΑΚ. Μέσω των συμπερασμάτων της εργασίας παρουσιάζεται η αδυναμία της μηνιαίας μεθόδου υπολογισμού να αποτυπώσει πλήρως την λειτουργία του δυναμικού μεγέθους της θερμοχωρητικότητας των κτηριακών κατασκευών στην εκτίμηση της ενεργειακής τους απόδοσης. Τέλος, διατυπώνονται ορισμένες προτάσεις για την βελτιστοποίηση των εκτιμήσεων της ενεργειακής συμπεριφοράς κτηρίων σε μελλοντική αναβάθμιση του Κ.Εν.Α.Κ..
description: This diploma thesis is an attempt to determine the accurate value of heat capacity in some typical building constructions in Greece. The notion of heat capacity is introduced for the first time by the E.P.B.D (Energy Performance of Buildings Directive) and refers to the capacity of buildings to store heat in their mass. The study aims to investigate the possible differentiation between the heat capacity values applied by European standards and the accurate calculated values for Greek buildings. Afterwards, the contribution assessment of the heat capacity value in building’s energy efficiency follows. At first, a reference is performed to the monthly applied method of buildings energy efficiency calculation along with the energy balance equations that accompany the monthly method and used for estimating building’s energy demand for heating and cooling. The accurate calculation of the heat capacity is performed by detailed analysis for all building components, taking into account cases the thermal insulation is positioned externally, in the core or internally of building components that come directly in contact with the outside air. Then, for the residential buildings of flats and single house, their total heat capacity calculation and the assessment of their energy efficiency takes place for the four climate zones of Greece through the use of calculation software “ΤΕΕ-ΚΕΝΑΚ”. Through the conclusion of this study is presented the weakness of the monthly calculation method to reflect completely the dynamic effect of the heat capacity on the estimation of building’s energy efficiency. Finally, some suggestions for optimizing energy performance in building’s estimations in a future upgrade of E.P.B.D. are expressed.